അധ്യാപകന് കോവിഡ് ചൈനയില് സ്കൂള് അടച്ചുപൂട്ടി അധികൃതര് ബെയ്ജിങ്: അധ്യാപകന് കോവിഡ് പോസിറ്റീവ് ആയതിനെ തുടര്ന്ന് ചൈനയില് സ്കൂള് അടച്ചുപൂട്ടി അധികൃതര്. ബെയ്ജിങ്ങിലെ ഒരു പ്രൈമറി സ്കൂളിലാണ് സംഭവം. പോസിറ്റീവ് കേസ് കണ്ടെത്തുകയും സ്കൂള് ലോക്ക്ഡൗണിലേക്ക് പോകുകയും ചെയ്തതോടെ, ഏഴിനും പന്ത്രണ്ടിനും ഇടയില് പ്രായമുള്ള കുട്ടികളുടെ ഉത്കണ്ഠാകുലരായ മാതാപിതാക്കള് സ്കൂളിന് പുറത്ത് തടിച്ചുകൂടി. അതേസമയം, എത്ര കുട്ടികളെയാണ് ക്വാറന്റീനിലിരുത്തിയതെന്ന കാര്യം വ്യക്തമല്ല. കോവിഡ് ഫലം കാത്തിരിക്കുന്ന കുട്ടികളുടെ മാതാപിതാക്കളോട് രാത്രി സ്കൂളില് കഴിയാനായി തലയിണകളും പുതപ്പുകളും കൊണ്ടുവരാന് അധികൃതര് ആവശ്യപ്പെട്ടിട്ടുണ്ട്. മുഴുവന് ജീവനക്കാരെയും വിദ്യാര്ത്ഥികളെയും സ്കൂള് പരിസരത്ത് വെച്ച് തന്നെ പരിശോധിച്ച്, സ്കൂള് താല്ക്കാലികമായി അടച്ചിരിക്കുകയാണ്.The post അധ്യാപകന് കോവിഡ് ചൈനയില് സ്കൂള് അടച്ചുപൂട്ടി അധികൃതര് first appeared on MalayalamExpressOnline.